
            Nr.23/134/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind ratificarea Deciziei nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European, transmis cu adresa nr.P.L.X 346 din 6 septembrie 2005, înregistrată la comisie sub nr.23/134 din 6 septembrie 2005.



Potrivit prevederilor art.75 alin.(1) din Constituţia României, republicată, şi ale art.86 alin.(2) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                                                                          Nr.23/134/2005

RAPORT
asupra proiectului de Lege privind ratificarea Deciziei nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute 
în Protocolul nr.3 la Acordul European


În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege privind ratificarea Deciziei nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European, transmis cu adresa nr.P.L.X 346 din 6 septembrie 2005, înregistrată la comisie sub nr.23/134 din 6 septembrie 2005.



Potrivit prevederilor art.75 alin.(1) din Constituţia României, republicată, şi ale art.86 alin.(2) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.



Consiliul Legislativ a avizat proiectul de lege cu avizul nr.918 din 14 iulie 2007.



Comisia juridică, de disciplină şi imunităţi şi Comisia pentru buget, finanţe şi bănci au avizat favorabil proiectul de lege cu avizele nr.31/675/16.09.2005, respectiv nr.393/16.09.2005.



Obiectul prezentului proiect de lege îl constituie ratificarea Deciziei nr.3/2005 a Consiliului de Asociere România – Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European. În baza Acordului, ratificat prin Legea nr.20/1993, s-a constituit Consiliul de Asociere România – Uniunea Europeană, care are în competenţă adoptarea de decizii.



Măsurile de îmbunătăţire a regimului comerţului prevăzut de această decizie se referă la aplicarea taxelor vamale indicate în cele 2 anexe la importul în comunitate al bunurilor originare din România, respectiv la importul în România al bunurilor originare din comunitate.



Potrivit prevederilor art.60 din Regulamentul Camerei Deputaţilor, comisia a examinat proiectul de lege în şedinţa din 23 septembrie 2005.



La dezbateri au participat, în calitate de invitaţi, în conformitate cu art.51 şi 52 din Regulamentul Camerei Deputaţilor – republicat, doamna Georgeta Moloşaga – director general adjunct în Ministerul Economiei şi Comerţului.



La dezbaterea acestui proiect de lege, din totalul de 23 de membri ai comisiei au fost prezenţi 21 de deputaţi.



În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii a hotărât să propună plenului Camerei Deputaţilor, spre dezbatere şi adoptare, proiectul de Lege privind ratificarea Deciziei nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European, cu următoarele amendamente:
A M E N D A M E N T E    A D M I S E

	Nr.

crt.
	Text iniţial
	Amendamente admise
	Motivaţia

	0
	1
	2
	3

	1.
	Titlul legii

LEGE

privind ratificarea Deciziei nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European
	Titlul legii

LEGE

privind ratificarea Deciziei nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European, semnat la Bruxelles la 5 iulie 2005

Dep.Dan Ioan Popescu – PSD

Dep.Aurelia Vasile – PSD
	Conform normelor de tehnică legislativă şi prevederilor Legii nr.590/2003 privind tratatele.


	0
	1
	2
	3

	2.
	Articol unic. – Se ratifică Decizia nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European.


	Articol unic. – Se ratifică Decizia nr.3/2005 a Consiliului de Asociere România-Uniunea Europeană privind îmbunătăţirea regimului comerţului cu produse agricole transformate prevăzute în Protocolul nr.3 la Acordul European, semnat la Bruxelles la 5 iulie 2005.

Dep.Dan Ioan Popescu – PSD

Dep.Aurelia Vasile – PSD


	


                                  PREŞEDINTE,                                                                 SECRETAR,
                                Dan Ioan Popescu                                                              Aurelia Vasile
Consilier,

Silvia Vlăsceanu
PAGE  
0

